Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 411

7. A vizsgálat módja 7.1. A vizsgálati táptalaj beoltása Oltsuk be a vizsgálati táptalajt (4.2.) a baktérium-szuszpenzióval (3.2.), körülbelül 50 °C-on. A vizsgálati táptalajjal (4.2.) öntött lemezeken végzett elõzetes vizsgálatokkal határozzuk meg azt a szükséges baktérium-szuszpenzió mennyiséget, amely a különbözõ cink bacitracin koncentrációkkal a legnagyobb és legtisztább gátlási zónákat adja. 7.2. A lemezek elkészítése Az agardiffúziót a négy standard oldat koncentrációjával (s8, s4, s2, s1) és a négy vizsgálati oldat koncentrációjával (u8, u4, u2, u1) öntött lemezeken végezzük. A standardnak és a kivonatnak ezt a négynégy koncentrációját minden egyes lemezre fel kell vinnünk. Ezért megfelelõ nagyságú lemezeket kell választanunk ahhoz, hogy az agar táptalajban legalább nyolc darab, 10-13 mm átmérõjû, egymástól legalább 30 mm távolságra lévõ lyukat alakíthassunk ki. A vizsgálat olyan lemezeken végezhetõ el, amelyek egy üveglapból és egy annak tetejére helyezett 200 mm átmérõjû és 20 mm magas csiszolt alumínium vagy mûanyag karimagyûrûbõl állnak. A lemezekre öntsünk annyi, a 7.1. pont szerint beoltott táptalajt (4.2.), hogy az egy körülbelül 2 mm vastagságú réteget alkosson (200 mm átmérõjû lemez esetében ez 60 ml). Hagyjuk egyenletesen eloszlani, fúrjuk ki a lyukakat és helyezzük el bennük a vizsgálati és standard oldatok pontosan kimért mennyiségeit (az átmérõ függvényében lyukanként 0,10-0,15 ml). Minden koncentrációt legalább négyszer alkalmazzunk, hogy minden meghatározás 32 gátlási zóna kiértékelése alapján történjen. 7.3. Inkubáció Inkubáljuk a lemezeket 30 ± 2 °C-on, 16-18 órán át.

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes